PAGE  

แผนปฏิบัติการป้องกันการทุจริต
ส่วนที่ 1
ส่วนที่ 1

บทนำ
1. การวิเคราะห์ความเสี่ยงในการเกิดการทุจริตในองค์กรปกครองส่วนท้องถิ่น

การวิเคราะห์ความเสี่ยงในการเกิดการทุจริตในองค์กรปกครองส่วนท้องถิ่น มีวัตถุประสงค์เพื่อต้องการบ่งชี้ความเสี่ยงของการทุจริตที่มีอยู่ในองค์กรโดยการประเมินโอกาสของการทุจริตที่อาจเกิดขึ้น ตลอดจนบุคคลหรือหน่วยงานที่อาจเกี่ยวข้องกับการกระทำทุจริต เพื่อพิจารณาว่าการควบคุมและการป้องกันการทุจริตที่มีอยู่ในปัจจุบันมีประสิทธิภาพและประสิทธิผลหรือไม่ 
การทุจริตในระดับท้องถิ่น พบว่าปัจจัยที่มีผลต่อการขยายตัวของการทุจริตในระดับท้องถิ่น ได้แก่ การกระจายอำนาจลงสู่องค์กรปกครองส่วนท้องถิ่น แม้ว่าโดยหลักการแล้วการกระจายอำนาจมีวัตถุประสงค์สำคัญเพื่อให้บริการต่าง ๆ ของรัฐสามารถตอบสนองต่อความต้องการของชุมชนมากขึ้น มีประสิทธิภาพมากขึ้น แต่ในทางปฏิบัติทำให้แนวโน้มของการทุจริตในท้องถิ่นเพิ่มมากยิ่งขึ้นเช่นเดียวกัน
ลักษณะการทุจริตในส่วนขององค์กรปกครองส่วนท้องถิ่น จำแนกเป็น 7 ประเภท ดังนี้
1) การทุจริตด้านงบประมาณ การทำบัญชี การจัดซื้อจัดจ้าง และการเงินการคลัง ส่วนใหญ่เกิดจากการละเลยขององค์กรปกครองส่วนท้องถิ่น
2) สภาพหรือปัญหาที่เกิดจากตัวบุคคล
3) สภาพการทุจริตอันเกิดจากช่องว่างของกฎระเบียบและกฎหมาย
4) สภาพหรือลักษณะปัญหาของการทุจริตที่เกิดจากการขาดความรู้ความเข้าใจและขาดคุณธรรมจริยธรรม
5) สภาพหรือลักษณะปัญหาที่เกิดจากการขาดประชาสัมพันธ์ให้ประชาชนทราบ
6) สภาพหรือลักษณะปัญหาของการทุจริตที่เกิดจากการตรวจสอบขาดความหลากหลายในการตรวจสอบจากภาคส่วนต่างๆ
7) สภาพหรือลักษณะปัญหาของการทุจริตที่เกิดจากอำนาจ บารมี และอิทธิพลท้องถิ่น
สาเหตุและปัจจัยที่นำไปสู่การทุจริตขององค์กรปกครองส่วนท้องถิ่นสามารถสรุปเป็นประเด็นได้ ดังนี้
1) โอกาส แม้ว่าในปัจจุบันมีหน่วยงานและกฎหมายที่เกี่ยวข้องกับการป้องกันและปราบปรามการทุจริตแต่พบว่า ยังคงมีช่องว่างที่ทำให้เกิดโอกาสของการทุจริต ซึ่งโอกาสดังกล่าวเกิดขึ้นจากการบังคับใช้กฎหมายที่ไม่เข้มแข็ง กฎหมาย กฎระเบียบไม่รัดกุม และอำนาจหน้าที่โดยเฉพาะข้าราชการระดับสูงก็เป็นอีกโอกาสหนึ่งที่ทำให้เกิดการทุจริต
2) สิ่งจูงใจ เป็นที่ยอมรับว่าสภาวะทางเศรษฐกิจที่มุ่งเน้นเรื่องของวัตถุนิยม สังคมทุนนิยม ทำให้คนในปัจจุบันมุ่งเน้นที่การสร้างความร่ำรวย ด้วยเหตุนี้จึงเป็นแรงจูงใจให้เจ้าหน้าที่มีแนวโน้มที่จะทำพฤติกรรมการทุจริตมากยิ่งขึ้น
3) การขาดกลไกในการตรวจสอบความโปร่งใส การทุจริตในปัจจุบันมีรูปแบบที่ซับซ้อนขึ้น โดยเฉพาะการทุจริตในเชิงนโยบายที่ทำให้การทุจริตกลายเป็นความชอบธรรมในสายตาของประชาชน ขาดกลไกการตรวจสอบความโปร่งใสที่มีประสิทธิภาพ ดังนั้นจึงเป็นการยากที่จะเข้าไปตรวจสอบการทุจริตของบุคคลเหล่านี้
4) การผูกขาด ในบางกรณีการดำเนินงานของภาครัฐ ได้แก่ การจัดซื้อ-จัดจ้าง เป็นเรื่องของการผูกขาด ดังนั้นจึงมีความเกี่ยวข้องเป็นห่วงโซ่ผลประโยชน์ทางธุรกิจ ในบางครั้งพบบริษัทมีการให้สินบนแก่เจ้าหน้าที่เพื่อให้ตนเองได้รับสิทธิในการดำเนินงานโครงการของภาครัฐ รูปแบบของการผูกขาด ได้แก่ การผูกขาดในโครงการก่อสร้างและโครงสร้างพื้นฐานภาครัฐ
5) การได้รับค่าตอบแทนที่ไม่เหมาะสม รายได้ไม่เพียงพอต่อรายจ่าย ความยากจนถือเป็นปัจจัยหนึ่งที่ทำให้ข้าราชการมีพฤติกรรมการทุจริต เพราะความต้องการที่จะมีสภาพความเป็นอยู่ที่ดีขึ้น ทำให้เจ้าหน้าที่ต้องแสวงหาช่องทางเพื่อเพิ่ม “รายได้พิเศษ” ให้กับตนเองและครอบครัว
6) การขาดจริยธรรม คุณธรรม ในสมัยโบราณ ความซื่อสัตย์สุจริตเป็นคุณธรรมที่ได้รับการเน้นเป็นพิเศษถือว่าเป็นเครื่องวัดความดีของคน แต่ในปัจจุบัน พบว่า คนมีความละอายต่อบาปและเกรงกลัวบาปน้อยลง และมีความเห็นแก่ตัวมากยิ่งขึ้น มองแต่ประโยชน์ส่วนตนเป็นที่ตั้งมากกว่าที่จะยึดผลประโยชน์ส่วนรวม
7) มีค่านิยมที่ผิด ปัจจุบันค่านิยมของสังคมได้เปลี่ยนจากยกย่องคนดี คนที่มีความซื่อสัตย์สุจริตเป็นยกย่องคนที่มีเงิน คนที่เป็นเศรษฐี มหาเศรษฐี คนที่มีตำแหน่งหน้าที่การงานสูง ด้วยเหตุนี้ ผู้ที่มีค่านิยมที่ผิดเห็นว่าการทุจริตเป็นวิถีชีวิตเป็นเรื่องปกติธรรมดา เห็นคนซื่อเป็นคนเซ่อ เห็นคนโกงเป็นคนฉลาด ย่อมจะทำการทุจริตฉ้อราษฎร์บังหลวง โดยไม่มีความละอายต่อบุญและบาป และไม่เกรงกลัวต่อกฎหมายของบ้านเมือง
** หมายเหตุ : การวิเคราะห์ความเสี่ยงการทุจริตขององค์กรปกครองส่วนท้องถิ่นดังกล่าวข้างต้น เป็นเพียงตัวอย่างของสาเหตุและปัจจัยที่นำไปสู่การทุจริตขององค์กรปกครองส่วนท้องถิ่น ซึ่งองค์กรปกครองส่วนท้องถิ่นแต่ละแห่งสามารถนำ SWOT Analysis และ McKinsey’s 7s หรือทฤษฎีอื่นๆ มาใช้ในการวิเคราะห์ความเสี่ยงการทุจริตตามบริบทขององค์กรปกครองส่วนท้องถิ่นแต่ละแห่งได้ตามความเหมาะสม
2. หลักการและเหตุผล 

ปัจจุบันปัญหาการทุจริตคอร์รัปชันในประเทศไทยถือเป็นปัญหาเรื้อรังที่นับวันยิ่งจะทวีความรุนแรงและสลับซับซ้อนมากยิ่งขึ้นและส่งผลกระทบในวงกว้าง โดยเฉพาะอย่างยิ่งต่อความมั่นคงของชาติ เป็นปัญหาลำดับต้น ๆ ที่ขัดขวางการพัฒนาประเทศทั้งในด้านเศรษฐกิจ สังคมและการเมือง เนื่องจากเกิดขึ้นทุกภาคส่วนในสังคมไทย ไม่ว่าจะเป็นภาคการเมือง ภาคราชการ โดยเฉพาะองค์กรปกครองส่วนท้องถิ่นมักถูกมองจากภายนอกสังคมว่าเป็นองค์กรที่เอื้อต่อการทุจริตคอร์รัปชันและมักจะปรากฏข่าวการทุจริตตามสื่อและรายงานของทางราชการอยู่เสมอ ซึ่งได้ส่งผลสะเทือนต่อกระแสการกระจายอำนาจและความศรัทธาต่อระบบการปกครองส่วนท้องถิ่นอย่างยิ่ง ส่งผลให้ภาพลักษณ์ของประเทศไทยเรื่องการทุจริตคอร์รัปชันมีผลในเชิงลบ สอดคล้องกับการจัดอันดับดัชนีชี้วัดภาพลักษณ์คอร์รัปชัน (Corruption Perception Index – CPI) ซึ่งเป็นเครื่องมือที่ใช้ประเมินการทุจริตคอร์รัปชันทั่วโลกที่จัดโดยองค์กรเพื่อความโปร่งใสนานาชาติ (Transparency International – IT) พบว่า ผลคะแนนของประเทศไทยระหว่างปี 2555 – 2558 อยู่ที่ 35 - 38 คะแนน จากคะแนนเต็ม 100 โดยในปี 2558 อยู่อันดับที่ 76 จาก 168 ประเทศทั่วโลก และเป็นอันดับที่ 3 ในประเทศอาเซียนรองจากประเทศสิงคโปร์และประเทศมาเลเซีย และล่าสุดพบว่าผลคะแนนของประเทศไทยปี 2559 ลดลง 3 คะแนน จากปี 2558  ได้ลำดับที่ 101 จาก 168 ประเทศ ซึ่งสามารถสะท้อนให้เห็นว่าประเทศไทย           เป็นประเทศที่มีปัญหาการคอร์รัปชันอยู่ในระดับสูง 

แม้ว่าในช่วงระยะที่ผ่านมา ประเทศไทยได้แสดงให้เห็นถึงความพยายามในการปราบปรามการป้องกันการทุจริต ไม่ว่าจะเป็น การเป็นประเทศภาคีภายใต้อนุสัญญาสหประชาชาติว่าด้วยการต่อต้านการทุจริต (United Nations Convention Against Corruption-UNCAC) พ.ศ. 2546 การจัดตั้งองค์กรตามรัฐธรรมนูญ โดยเฉพาะอย่างยิ่งคณะกรรมการป้องกันปราบปรามการทุจริตแห่งชาติได้จัดทำยุทธศาสตร์ชาติ     ว่าด้วยการป้องกันและปราบปรามการทุจริตมาแล้ว 3 ฉบับ แต่ปัญหาการทุจริตในประเทศไทยไม่ได้มีแนวโน้มที่ลดน้อยถอยลง สาเหตุที่ทำให้การทุจริตเป็นปัญหาที่สำคัญของสังคมไทยประกอบด้วยปัจจัยทางด้านพื้นฐานโครงสร้างสังคม ซึ่งเป็นสังคมที่ตั้งอยู่บนพื้นฐานความสัมพันธ์แนวดิ่ง (Vertical Relation) หรืออีกนัยหนึ่งคือ พื้นฐานของสังคมอุปถัมภ์ที่ทำให้สังคมไทยยึดติดกับการช่วยเหลือเกื้อกูลกัน โดยเฉพาะในหมู่ญาติพี่น้องและพวกพ้อง ยึดติดกับกระแสบริโภคนิยม วัตถุนิยม ติดความสบาย ยกย่องคนที่มีเงินและมีอำนาจ คนไทยบางส่วนมองว่าการทุจริตคอรัปชันเป็นเรื่องปกติที่ยอมรับได้ ซึ่งนับได้ว่าเป็นปัญหาที่ฝังรากลึกในสังคมไทยมาตั้งแต่อดีตหรือกล่าวได้ว่าเป็นส่วนหนึ่งของค่านิยมและวัฒนธรรมไทยไปแล้ว ผนวกกับปัจจัยทางด้านการทำงานที่ไม่ได้บูรณาการความร่วมมือของทุกภาคส่วนไว้ด้วยกัน จึงส่งผลให้การทำงานของกลไกหรือความพยายามที่ได้กล่าวมาข้างต้นไม่สามารถทำได้อย่างเต็มศักยภาพ ขาดความเข้มแข็ง
 ปัจจุบันยุทธศาสตร์ชาติว่าด้วยการป้องกันและปราบปรามการทุจริตที่ใช้อยู่เป็นฉบับที่ 3 เริ่มจากปี พ.ศ. 2560 จนถึงปี พ.ศ. 2564 ซึ่งมุ่งสู่การเป็นประเทศที่มีมาตรฐานทางคุณธรรมจริยธรรม เป็นสังคมมิติใหม่ที่ประชาชนไม่เพิกเฉยต่อการทุจริตทุกรูปแบบ โดยได้รับความร่วมมือจากฝ่ายการเมือง หน่วยงานของรัฐ ตลอดจนประชาชน ในการพิทักษ์รักษาผลประโยชน์ของชาติและประชาชนเพื่อให้ประเทศไทยมีศักดิ์ศรีและเกียรติภูมิในด้านความโปร่งใสทัดเทียมนานาอารยประเทศ โดยกำหนดวิสัยทัศน์ “ประเทศไทยใสสะอาด     ไทยทั้งชาติต้านทุจริต” มีเป้าหมายหลักเพื่อให้ประเทศไทยได้รับการประเมินดัชนีการรับรู้การทุจริต (Corruption Perceptions Index : CPI) ไม่น้อยกว่าร้อยละ 50 ในปี พ.ศ. 2564 ซึ่งการที่ระดับคะแนนจะสูงขึ้นได้นั้น การบริหารงานภาครัฐต้องมีระดับธรรมาภิบาลที่สูงขึ้น เจ้าหน้าที่ของรัฐและประชาชนต้องมีพฤติกรรมแตกต่างจากที่เป็นอยู่ในปัจจุบัน ไม่ใช้ตำแหน่งหน้าที่ในทางทุจริตประพฤติมิชอบ โดยได้กำหนดยุทธศาสตร์การดำเนินงานหลักออกเป็น 6 ยุทธศาสตร์ ดังนี้

ยุทธศาสตร์ที่ 1 สร้างสังคมที่ไม่ทนต่อการทุจริต
ยุทธศาสตร์ที่ 2 ยกระดับเจตจำนงทางการเมืองในการต่อต้านการทุจริต
ยุทธศาสตร์ที่ 3 สกัดกั้นการทุจริตเชิงนโยบาย
ยุทธศาสตร์ที่ 4 พัฒนาระบบป้องกันการทุจริตเชิงรุก
ยุทธศาสตร์ที่ 5 ปฏิรูปกลไกและกระบวนการปราบปรามการทุจริต
ยุทธศาสตร์ที่ 6 ยกระดับคะแนนดัชนีการรับรู้การทุจริต (Corruption Perception Index : CPI)

ดังนั้น เพื่อให้การดำเนินการขับเคลื่อนด้านการป้องกันและปราบปรามการทุจริตบังเกิดผลเป็นรูปธรรมในทางปฏิบัติ เป็นไปตามเจตนารมณ์ของยุทธศาสตร์ว่าด้วยการป้องกันและปราบปรามการทุจริตระยะ ที่ 3 (พ.ศ. 2560 - 2564) องค์กรปกครองส่วนท้องถิ่นจึงได้ตระหนักและให้ความสำคัญกับการบริหารจัดการที่มีความโปร่งใส สร้างค่านิยม วัฒนธรรมสุจริตให้เกิดในสังคมอย่างยั่งยืนจึงได้ดำเนินการจัดทำแผนปฏิบัติการองค์กรปกครองส่วนท้องถิ่นต้นแบบ ด้านการป้องกันการทุจริต (พ.ศ. 2559-2561)          เพื่อกำหนดแนวทางการขับเคลื่อนด้านการป้องกันและปราบปรามการทุจริตผ่านโครงการ/กิจกรรม/มาตรการต่าง ๆ ที่เป็นรูปธรรมอย่างชัดเจน อันจะนำไปสู่การปฏิบัติอย่างมีประสิทธิภาพ บรรลุวัตถุประสงค์และเป้าหมายของการป้องกันและปราบปรามการทุจริตอย่างแท้จริง
3. วัตถุประสงค์ของการจัดทำแผน

1) เพื่อยกระดับเจตจำนงทางการเมืองในการต่อต้านการทุจริตของผู้บริหารองค์กรปกครองส่วนท้องถิ่น

2) เพื่อยกระดับจิตสำนึกรับผิดชอบในผลประโยชน์ของสาธารณะของข้าราชการฝ่ายการเมืองข้าราชการฝ่ายบริหาร บุคลากรขององค์กรปกครองส่วนท้องถิ่นรวมถึงประชาชนในท้องถิ่น

3) เพื่อให้การบริหารราชการขององค์กรปกครองส่วนท้องถิ่นเป็นไปตามหลักบริหารกิจการบ้านเมืองที่ดี (Good Governance) 
4) เพื่อส่งเสริมบทบาทการมีส่วนร่วม (people's participation) และตรวจสอบ (People’s audit) ของภาคประชาชนในการบริหารกิจการขององค์กรปกครองส่วนท้องถิ่น
5) เพื่อพัฒนาระบบ กลไก มาตรการ รวมถึงเครือข่ายในการตรวจสอบการปฏิบัติราชการ           ขององค์กรปกครองส่วนท้องถิ่น
4. เป้าหมาย

1) ข้าราชการฝ่ายการเมือง ข้าราชการฝ่ายบริหาร บุคลากรขององค์กรปกครองส่วนท้องถิ่น รวมถึงประชาชนในท้องถิ่นมีจิตสำนึกและความตระหนักในการปฏิบัติหน้าที่ราชการให้บังเกิดประโยชน์สุขแก่ประชาชนท้องถิ่น ปราศจากการก่อให้เกิดข้อสงสัยในการประพฤติปฏิบัติตามมาตรการจริยธรรม การขัดกันแห่งผลประโยชน์และแสวงหาประโยชน์โดยมิชอบ

2) เครื่องมือ/มาตรการการปฏิบัติงานที่สามารถป้องกันปัญหาเกี่ยวกับการทุจริตและประพฤติ มิชอบของข้าราชการ


3) โครงการ/กิจกรรม/มาตรการที่สนับสนุนให้สาธารณะและภาคประชาชนเข้ามามีส่วนร่วมและตรวจสอบการปฏิบัติหรือบริหารราชการขององค์กรปกครองส่วนท้องถิ่น

4) กลไก มาตรการ รวมถึงเครือข่ายในการตรวจสอบการปฏิบัติราชการขององค์กรปกครองส่วนท้องถิ่นที่มีเข้มแข็งในการตรวจสอบ ควบคุมและถ่วงดุลการใช้อำนาจอย่างเหมาะสม

5) องค์กรปกครองส่วนท้องถิ่นมีแผนงานที่มีประสิทธิภาพ ลดโอกาสในการกระทำการทุจริตและประพฤติมิชอบ จนเป็นที่ยอมรับจากทุกภาคส่วน
5. ประโยชน์ของการจัดทำแผน

1) ข้าราชการฝ่ายการเมือง ข้าราชการฝ่ายบริหาร บุคลากรขององค์กรปกครองส่วนท้องถิ่นรวมถึงประชาชนในท้องถิ่นมีจิตสำนึกรักท้องถิ่นของตนเอง อันจะนำมาซึ่งการสร้างค่านิยม และอุดมการณ์ในการต่อต้านการทุจริต (Anti-Corruption) จากการปลูกฝังหลักคุณธรรม จริยธรรม หลักธรรมาภิบาล รวมถึงหลักเศรษฐกิจพอเพียงที่สามารถนำมาประยุกต์ใช้ในการทำงานและชีวิตประจำวัน

2) องค์กรปกครองส่วนท้องถิ่นสามารถบริหารราชการเป็นไปตามหลักบริหารกิจการบ้านเมืองที่ดี (Good Governance) มีความโปร่งใส เป็นธรรมและตรวจสอบได้

3) ภาคประชาชนมีส่วนร่วมตั้งแต่ร่วมคิด ร่วมทำ ร่วมตัดสินใจรวมถึงร่วมตรวจสอบในฐานะพลเมืองที่มีจิตสำนึกรักท้องถิ่น อันจะนำมาซึ่งการสร้างเครือข่ายภาคประชาชนที่มีความเข้มแข็งในการเฝ้าระวังการทุจริต

4) สามารถพัฒนาระบบ กลไก มาตรการ รวมถึงเครือข่ายในการตรวจสอบการปฏิบัติราชการขององค์กรปกครองส่วนท้องถิ่นทั้งจากภายในและภายนอกองค์กรที่มีความเข้มแข็งในการเฝ้าระวังการทุจริต

5) องค์กรปกครองส่วนท้องถิ่นมีแนวทางการบริหารราชการที่มีประสิทธิภาพ ลดโอกาสในการกระทำการทุจริตและประพฤติมิชอบ จนเป็นที่ยอมรับจากทุกภาคส่วนให้เป็นองค์กรปกครองส่วนท้องถิ่นต้นแบบ ด้านการป้องกันการทุจริต อันจะส่งผลให้ประชาชนในท้องถิ่นเกิดความภาคภูมิใจและให้ความร่วมมือกันเป็นเครือข่ายในการเฝ้าระวังการทุจริตที่เข้มแข็งอย่างยั่งยืน
ส่วนที่ 2
ส่วนที่ 2

แผนปฏิบัติการป้องกันการทุจริต 4 ปี

	1. การสร้างสังคมที่ไม่ทนต่อการทุจริต
	1.1 การสร้างจิตสำนึกและความตระหนักแก่บุคลากรทั้งข้าราชการ การเมืองฝ่ายบริหาร ข้าราชการการเมือง              ฝ่ายสภาท้องถิ่น และฝ่ายประจำขององค์กรปกครองส่วนท้องถิ่น
	1.1.1  สร้างจิตสำนึกและตระหนักในการปฏิบัติราชการตามอำนาจหน้าที่ให้บังเกิดประโยชน์สุขแก่ประชาชนในท้องถิ่น  ประกอบด้วย  โครงการ/กิจกรรม/มาตรการ  ดังนี้
(1) โครงการอบรมและพัฒนาศักยภาพบุคลากร อบต.หน้าถ้ำ
วัตถุประสงค์ : เพื่อให้เจ้าหน้าที่ได้รับความรู้ ความเข้าใจ มีจิตสำนึกและตระหนักในการปฏิบัติหน้าที่ราชการ และสามารถประยุกต์ใช้หลักปรัชญาเศรษฐกิจพอเพียงนำมาปฏิบัติงานให้เกิดประสิทธิภาพมากยิ่งขึ้น
1.1.2 สร้างจิตสำนึกและความตระหนักในการประพฤติตามประมวลจริยธรรม  ประกอบด้วยโครงการ/กิจกรรม/มาตรการ  ดังนี้
(1) โครงการส่งเสริมคุณธรรม  จริยธรรม สำหรับข้าราชการประจำและข้าราชการการเมือง
วัตถุประสงค์ : เพื่อยกระดับจิตสำนึกในการรักษาประโยชน์สาธารณะ  และปลูกจิตสำนึกยึดมั่นหลักคุณธรรมและต่อต้านการทุจริต
(2) กิจกรรมเผยแพร่ประมวลจริยธรรม  ในการประชุมนิเทศงาน  พนักงาน อบต. พนักงานจ้าง ที่โอนย้าย/บรรจุแต่งตั้งใหม่
วัตถุประสงค์ : เพื่อให้พนักงาน อบต. พนักงานจ้าง ที่โอนย้าย/บรรจุแต่งตั้งใหม่ ยึดมั่นในจริยธรรม กระทำในสิ่งที่ถูกต้อง เกิดสำนึกและเที่ยงธรรมในการปฏิบัติงานในหน้าที่
(3) กิจกรรมยกย่องเชิดชู  พนักงาน อบต. ลูกจ้าง และพนักงานจ้าง  ประพฤติตนเป็นผู้คุณธรรมและจริยธรรมดีเด่น
วัตถุประสงค์ : เพื่อยกย่องคนดีให้เป็นแบบอย่างที่ดี  โดยเฉาะเรื่องการปกิบัติหน้าที่  ความวิริยะ  อุตสาหะ  ความกล้าหาญ  เสียสละ  เพื่อประโยชน์สุขของประชาชน
1.1.3. สร้างจิตสำนึกและความตระหนักที่จะไม่กระทำการอันเป็นการขัดกันแห่งผลประโยชน์หรือการมีผลประโยชน์ทับซ้อน  ประกอบด้วย โครงการ/กิจกรรม/มาตรการ  ดังนี้
(1) ส่งเสริมให้มีการใช้แอพพลิเคชั่น กฎหมาย ป.ป.ช. มาตรา 100 และมาตรา 103
วัตถุประสงค์ : เพื่อส่งเสริมให้ผู้บริหาร สมาชิกสภา อบต. และบุคลากรของ อบต. มีความรู้ความเข้าใจแอพพลิเคชั่น กฎหมาย ป.ป.ช. และใช้เครื่องมือเสริมสร้างองค์ความรู้ป้องกันผลประโยชน์ทับซ้อนในองค์กร และเพื่อให้เกิดความตระหนักในการดำรงตนตามกรอบของกฎหมาย
(2) จัดทำคู่มือการป้องกันผลประโยชน์ทับซ้อน และเผยแพร่ให้บุคลากรใน อบต.ทราบ
วัตถุประสงค์ : เพื่อให้ผู้บริหาร สมาชิกสภา อบต. และบุคลากรใน อบต. มีความรู้ความเข้าใจเกี่ยวกับการป้องกันผลประโยชน์ทับซ้อน และมีส่วนร่วมในการพัฒนาและปรับปรุงการป้องกันผลประโยชน์ทับซ้อน

	1. การสร้างสังคมที่ไม่ทนต่อการทุจริต
	1.2 การสร้างจิตสำนึกและความตระหนักแก่ประชาชนทุกภาคส่วนในท้องถิ่น
	1.2.1 สร้างจิตสำนึกและตระหนักในการต่อต้านการทุจริตประกอบด้วย โครงการ/กิจกรรม/มาตรการ ดังนี้
(1) กิจกรรมการประชาสัมพันธ์รณรงค์ต่อต้านการทุจริต ทางสื่อประชาสัมพันธ์ของ อบต.หน้าถ้ำ
วัตถุประสงค์ : เพื่อให้ประชาชนทุกเพศทุกวัย ทุกภาคส่วน ได้มีจิตสำนึกและตระหนักในการต่อต้านการทุจริต
1.2.2 สร้างจิตสำนึกและความตระหนักในการรักษาประโยชน์สาธารณะ  ประกอบด้วยโครงการ/กิจกรรม/มาตรการ ดังนี้
(1) กิจกรรมเพิ่มประสิทธิภาพการจัดเก็บภาษีและค่าธรรมเนียมท้องถิ่นนอกเวลาราชการ
วัตถุประสงค์ : เพื่อให้เจ้าหน้าที่มีจิตสำนึกเสียสละตนเองเพื่อประโยชน์ของทางราชการ
(2) โครงการจัดทำแผนชุมชนและแผนพัฒนาตำบล
วัตถุประสงค์ : เพื่อให้เจ้าหน้าที่มีจิตสำนึกเสียสละตนเองเพื่อประโยชน์ของทางราชการ
(3) โครงการส่งเสริม พัฒนาและศึกษาดูงานผู้นำท้องถิ่น กลุ่มอาชีพ หน่วยงานที่เกี่ยวข้องในพื้นที่ตำบลหน้าถ้ำ
วัตถุประสงค์ : เพื่อส่งเสริมการมีส่วนร่วมของชุมชนในการกำหนดแผนงาน โครงการ ตามนโยบายในการพัฒนาคุณภาพชีวิตของท้องถิ่น เพื่อให้การพัฒนาเป็นไปอย่างยั่งยืน

1.2.3 สร้างจิตสำนึกและความตระหนักในการปฏิบัติตนตามหลักเศรษฐกิจพอเพียง ประกอบด้วยโครงการ/กิจกรรม/มาตรการ ดังนี้
(1) กิจกรรมส่งเสริมให้พนักงาน อบต. ลูกจ้าง และพนักงานจ้าง นำหลักเศรษฐกิจพอเพียงมาใช้ในชีวิตประจำวัน
วัตถุประสงค์ : เพื่อขับเคลื่อนการดำเนินงานของพนักงาน อบต. ลูกจ้าง และพนักงานจ้าง ใช้หลักเศรษฐกิจพอเพียงมาใช้ในชีวิตประจำวัน

	-
-
20,000
-
-

	-
-
20,000
300,000
-

	-
-
20,000
300,000
-

	

	1. การสร้างสังคมที่ไม่ทนต่อการทุจริต
	1.3 การสร้างจิตสำนึกและความตระหนักแก่เด็กและเยาวชน
	1.3.1 สร้างจิตสำนึกและตระหนักในความซื่อสัตย์สุจริต ประกอบด้วยโครงการ/กิจกรรม/มาตรการ ดังนี้
(1) กิจกรรมส่งเสริมจริยธรรมแก่เด็กและเยาวชน
วัตถุประสงค์ : เพื่อส่งเสริมและปลูกฝังให้เด็กและเยาวชนเป็นผู้มีจริยธรรมและคุณธรรมที่เหมาะสมตามวัย และสร้างจิตสำนึกและตระหนักในความซื่อสัตย์สุจริต

1.3.2 สร้างจิตสำนึกและความตระหนักในการต่อต้านการทุจริตประกอบด้วยโครงการ/กิจกรรม/มาตรการ ดังนี้
(1) กิจกรรมหนูน้อยสมวัยโตไปไม่โกง
วัตถุประสงค์ : เพื่อมุ่งเน้นพัฒนาเด็กปฐมวัยให้มีพัฒนาการสมบูรณ์ตามวัยและสร้างวัฒนธรรมต่อต้านการทุจริต และปลูกฝังความพอเพียง มีวินัย ซื่อสัตย์ สุจริต มีความเป็นพลเมืองที่ดีที่มีจิตสาธารณะ จิตอาสา และความเสียสละ
1.3.3. สร้างจิตสำนึกและความตระหนักในจิตสาธารณะ ประกอบด้วยโครงการ/กิจกรรม/มาตรการ ดังนี้
(1) โครงการสัปดาห์แห่งความสุข รอยยิ้ม และเสียงหัวเราะเพื่อเด็ก
วัตถุประสงค์ : เพื่อส่งเสริมการให้ความรัก และเอาใจใส่เพื่อให้เด็ก เยาวชนเติบโตอย่างมีคุณภาพ รู้จักและอภัย รู้จักให้และช่วยเหลือสังคม

	-
-
60,000
	-

-

60,000
	-

-
60,000
	

	มิติที่ 1 
	รวม
	2 มาตรการ    3  โครงการ  
5  กิจกรรม 
	460,000
	460,000
	460,000
	

	2. การบริหารราชการเพื่อป้องกันการทุจริต
	2.1 แสดงเจตจำนงทางการเมืองในการต่อต้านการทุจริตของผู้บริหาร
	(1) กิจกรรมประกาศเจตจำนงต่อต้านการทุจริตของผู้บริหารองค์กรปกครองส่วนท้องถิ่น
วัตถุประสงค์ : เพื่อพัฒนาหน่วยงานให้มีคุณธรรมและเกิดความโปร่งใส
	-
	-
	-
	

	2. การบริหารราชการเพื่อป้องกันการทุจริต

	2.2 มาตรการสร้าง           ความโปร่งใสในการปฏิบัติราชการ

	2.2.1 สร้างความโปร่งใสในการบริหารงานบุคคลให้เป็นไปตามหลักคุณธรรมทั้งในเรื่องการบรรจุ แต่งตั้งโยกย้าย โอน เลื่อนตำแหน่ง/เงินเดือนและการมอบหมายงาน ประกอบด้วยโครงการ/กิจกรรม/มาตรการ ดังนี้
(1) ดำเนินการบริหารงานบุคคลเป็นไปตามหลักเกณฑ์ ระเบียบ กฎหมาย และหลักคุณธรรม ทั้งในเรื่องการบรรจุ แต่งตั้ง โยกย้าย โอน เลื่อนตำแหน่ง/เงินเดือนและการมอบหมายงาน
 (2) กิจกรรม “สร้างความโปร่งใสในการพิจารณาเลื่อนขั้นเงินเดือน”
(3) มาตรการ “ยกระดับคุณภาพการบริการประชาชน”
วัตถุประสงค์ : เพื่อให้การบริหารงานปฏิบัติตามกฎหมาย กฎ ระเบียบ บริหารด้วยความโปร่งใส่ เป็นธรรม เหมาะสมกับงานที่ได้รับมอบหมาย ปราศจากประโยชน์อื่นใด ไม่เป็นการเอื้อประโยชน์/เลือกปฏิบัติต่อบุคคลหนึ่งบุคคลใด เนื่องจากความสัมพันธ์ส่วนตัว และปฏิบัติอย่างเป็นธรรม ไม่ใช้ตำแหน่งหน้าที่ทางมิชอบ
2.2.2 การสร้างความโปร่งใสในการบริหารการเงิน งบประมาณ การจัดหาพัสดุ การใช้ประโยชน์ในทรัพย์สินของทางราชการ โดยยึดถือและปฏิบัติให้เป็นไปตามกฎหมาย ระเบียบ กฎเกณฑ์ที่เกี่ยวข้องอย่างเคร่งครัด ประกอบด้วยโครงการ/กิจกรรม/มาตรการ ดังนี้
(1) กิจกรรมใช้จ่ายเงินงบประมาณให้เป็นไปตามวัตถุประสงค์และมีประสิทธิภาพ
วัตถุประสงค์ : เพื่อให้การใช้จ่ายเงินงบประมาณของหน่วยงานเป็นไปตามระเบียบ กฎหมายที่เกี่ยวข้อง
(2) กิจกรรม “ควบคุมการเบิกจ่ายเงินตามข้อบัญญัติงบประมาณรายจ่ายประจำปี”
(3) กิจกรรม “การพัฒนาแผนและกระบวนการจัดหาพัสดุ”และประกาศให้ประชาชนทราบ
วัตถุประสงค์ : เพื่อการพัฒนากระบวนการจัดซื้อจัดจ้าง และเพื่อให้ประชาชนทราบแผนการจัดซื้อจัดจ้าง
 (4) โครงการเผยแพร่ข้อมูลข่าวสารด้านการจัดซื้อ – จัดจ้าง
(5) เปิดเผยข้อมูลการจัดซื้อ – จัดจ้างให้สาธารณชนทราบ ผ่านทางเว็บไซต์อบต. และ e-GP
วัตถุประสงค์ : เพื่อให้สาธารณชนทราบข้อมูลการจัดซื้อจัดจ้างได้โดยสะดวก และเพื่อให้เป็นไปตามระเบียบ กฎหมายที่เกี่ยวข้อง
2.2.3 การสร้างความโปร่งใสในการบริการสาธารณะ/บริการประชาชนเพื่อให้เกิดความพึงพอใจแก่ประชาชนโดยทัดเทียมกันและไม่เลือกปฏิบัติ ประกอบด้วยโครงการ/กิจกรรม/มาตรการ ดังนี้
(1) จัดให้มีคู่มืออำนวยความสะดวกแก่ประชาชน/วางแนวทางการปฏิบัติงานตามภารกิจในการให้การบริการของอบต.หน้าถ้ำ
วัตถุประสงค์ : เพื่อเป็นแนวทางการปฏิบัติงานตามภารกิจ ระเบียบ ขั้นตอนตามที่กฎหมายกำหนด และเป็นมาตรฐานในการปฏิบัติงานตามภารกิจ
(2) จัดให้มีบัตรคิวสำหรับผู้รับบริการ
วัตถุประสงค์ : เพื่อจัดลำดับก่อน – หลัง ประชาชนผู้รับบริการได้รับการบริการอย่างมีประสิทธิภาพ 
(3) จัดให้มีกล่องรับฟังความคิดเห็นและแสดงความพึงพอใจในการให้บริการ
วัตถุประสงค์ : เพื่อให้ประชาชนผู้รับบริการแสดงความคิดเห็นและความพึงพอใจในการบริการ เพื่อนำความคิดเห็นมาปรับปรุงการปฏิบัติงานตามภารกิจ
	-
-
-
-
-
-
-
-
-
-
-


	-
-
-
-
-
-
-
-

-
-

-
	-
-
-

-

-

-

-

-

-
-
-
	

	2. การบริหารราชการเพื่อป้องกันการทุจริต

	2.3 มาตรการการใช้ดุลยพินิจและใช้อำนาจหน้าที่        ให้เป็นไปตามหลักการบริหารกิจการบ้านเมืองที่ดี
	2.3.1 มีการจัดทำแผนภูมิขั้นตอนและระยะเวลาดำเนินการเกี่ยวกับการบริการประชาชนในแต่ละขั้นตอน เปิดเผย ณ สำนักงานและในระบบเครือข่ายสารสนเทศขององค์กรปกครองส่วนท้องถิ่น ประกอบด้วยโครง
การ/กิจกรรม/มาตรการ ดังนี้
(1) จัดทำแผนภูมิขั้นตอนและระยะเวลาให้บริการอย่างชัดเจน เปิดเผย ณ ส่วนราชการที่ให้บริการ และเผยแพร่ทางเว็บไซต์ อบต.
วัตถุประสงค์ : เพื่อให้ประชาชนทราบขั้นตอน ข้อมูลเกี่ยวกับวิธีการ แนวทางปฏิบัติ และระยะเวลาการให้บริการอย่างชัดเจน
2.3.2 มีการกระจายอำนาจการตัดสินใจเกี่ยวกับการสั่ง อนุญาต อนุมัติ ปฏิบัติราชการแทนหรือการดำเนินการอื่นใดของผู้มีอำนาจในองค์กรปกครองส่วนท้องถิ่น ประกอบด้วยโครงการ/กิจกรรม/มาตรการ ดังนี้
(1) นายก อบต.หน้าถ้ำ มอบอำนาจในการสั่งการอนุญาต อนุมัติ ปฏิบัติราชการแทนให้รองนายก อบต.หน้าถ้ำ
วัตถุประสงค์ : เพื่อให้การบริหารราชการเป็นไปด้วยความเรียบร้อย รวดเร็ว มีประสิทธิภาพประสิทธิผล และเกิดประโยชน์สูงสุดต่อท้องถิ่น
(2) ปลัด อบต.มอบหมายให้รองปลัด อบต. ช่วยปฏิบัติงานและกลั่นกรองงานประจำทั่วไป
วัตถุประสงค์ : เพื่อให้การปฏิบัติงานของ อบต.ในส่วนที่เกี่ยวข้องกับอำนาจและหน้าที่ของ อบต.เป็นไปด้วยความเรียบร้อย มีประสิทธิภาพและเหมาะสม


	-
-
-
	-
-
-
	-
-
-
	

	2. การบริหารราชการเพื่อป้องกันการทุจริต

	2.4 การเชิดชูเกียรติแก่หน่วยงาน/บุคคลในการดำเนินกิจการ การประพฤติปฏิบัติตนให้เป็นที่ประจักษ์

	2.4.1 ยกย่องเชิดชูเกียรติหน่วยงาน/บุคคลที่มีความซื้อสัตย์ สุจริต มีคุณธรรม จริยธรรม ประกอบด้วยโครงการ/กิจกรรม/มาตรการ ดังนี้
(1) กิจกรรมยกย่องเชิดชู ชุมชน/อสม./ชมรมผู้สูงอายุ/กลุ่มสตรี/แม่บ้าน/กลุ่มบุคคลอื่นภายในเขต อบต.หน้าถ้ำ ที่มีความซื่อสัตย์ สุจริต มีคุณธรรม จริยธรรม และมอบประกาศเกียรติคุณ
วัตถุประสงค์ : เพื่อยกย่องเชิดชูเกียรติหน่วยงาน/บุคคลที่มีความซื้อสัตย์ สุจริต มีคุณธรรม จริยธรรม
2.4.2 ยกย่องเชิดชูเกียรติหน่วยงาน/บุคคลที่ให้ความช่วยเหลือกิจการสาธารณะของท้องถิ่น ประกอบด้วยโครงการ/กิจกรรม/มาตรการ ดังนี้
(1) กิจกรรมยกย่องเชิดชู ชุมชน/อสม./ชมรมผู้สูงอายุ/กลุ่มสตรี/แม่บ้าน/กลุ่มบุคคลอื่นภายในเขต อบต.หน้าถ้ำ ที่ดำรงตนตามหลักเศรษฐกิจพอเพียง และมอบประกาศเกียรติคุณ
วัตถุประสงค์ : เพื่อยกย่องเชิดชูเกียรติหน่วยงาน/บุคคล ที่ดำรงตนตามหลักเศรษฐกิจพอเพียง
	-
-
	-
-

	-
-

	

	2. การบริหารราชการเพื่อป้องกันการทุจริต

	2.5 มาตรการจัดการในกรณีได้ทราบ หรือรับแจ้ง หรือตรวจสอบพบการทุจริต
	2.5.1 ดำเนินการให้มีข้อตกลงระหว่างบุคลากรในองค์กรได้ปฏิบัติหน้าที่ราชการด้วยความซื้อสัตย์สุจริต มีคุณธรรมจริยธรรม และบริหารราชการกิจการบ้านเมืองที่ดี ประกอบด้วยโครงการ/กิจกรรม/มาตรการ ดังนี้
(1) จัดทำข้อตกลงการปฏิบัติราชการ
วัตถุประสงค์ : เพื่อให้บุคลากรของ อบต. ปฏิบัติหน้าที่ด้วยความซื่อสัตย์สุจริต มีคุณธรรมจริยธรรม และไม่เรียกรับเงินหรือผลประโยชน์อื่นใดเพื่อแลกเปลี่ยนกับการให้บริการตามอำนาจหน้าที่หรือให้บริการเอื้อประโยชน์หรือเลือกปฏิบัติต่อผู้ใช้บริการเนื่องจากมีความสัมพันธ์ส่วนตัว และไม่ปฏิบัติหน้าที่อย่างไม่เป็นธรรมหรือให้ความช่วยเหลือแก่บุคคลอื่นเพื่อประโยชน์ตอบแทนสำหรับตนเองและพวกพ้องหรือบุคคลอื่น
2.5.2 ให้ความร่วมมือกับหน่วยงานราชการ จังหวัด อำเภอที่ได้ดำเนินการอำนาจหน้าที่เพื่อการตรวจสอบ ควบคุม ดูแลการปฏิบัติราชการขององค์กรปกครองส่วนท้องถิ่น ประกอบด้วย โครงการ/กิจกรรม/มาตรการ ดังนี้
(1) จัดให้มีแผนปฏิบัติการป้องกันและปราบปรามการทุจริตของ อบต.หน้าถ้ำ
วัตถุประสงค์ : เพื่อสร้างสังคมที่ไม่ทนต่อการทุจริต โดยการเสริมสร้างจิตสำนึกและความตระหนักในการปฏิบัติหน้าที่ราชการให้บังเกิดประโยชน์สุขแก่ประชาชนในท้องถิ่น ปราศจากการก่อให้เกิดข้อสงสัยในการประพฤติปฏิบัติตามมาตรฐานจริยธรรม การขัดกันแห่งผลประโยชน์ และแสวงหาประโยชน์โดยมิชอบ
(2) กิจกรรมรับการประเมิน ตรวจสอบจากหน่วยงานกำกับดูแล
วัตถุประสงค์ : เพื่อให้หน่วยงานกำกับดูแล ตรวจสอบ ควบคุม กำกับดูแลในการปฏิบัติราชการตามอำนาจหน้าที่
วัตถุประสงค์ : เพื่อให้หน่วยงานกำกับดูแล ตรวจสอบ ควบคุม กำกับดูแล ในการปฏิบัติราชการตามอำนาจหน้าที่
2.5.3 ดำเนินการให้มีเจ้าหน้าที่รับผิดชอบดำเนินการให้เป็นไปตามกฎหมาย กรณีเรื่องร้องเรียนกล่าวหาบุคลากรในองค์กรปกครองประกอบด้วยโครงการ/กิจกรรม/มาตรการ ดังนี้
(1) จัดให้มีศูนย์รับเรื่องร้องเรียน/ร้องทุกข์การทุจริต และมีเจ้าหน้าที่ที่รับผิดชอบดำเนินการให้เป็นไปตามกฎหมาย กรณีมีเรื่องร้องเรียน กล่าวหาบุคลากรใน อบต.ที่ปฏิบัติราชการตามอำนาจโดยมิชอบ
วัตถุประสงค์ : เพื่อให้การดำเนินกระบวนการและขั้นตอนการลงโทษ ผู้กระทำผิดการทุจริตที่เหมาะสม และเพื่อกรติดตามตรวจสอบผู้กระทำผิดการทุจริตอย่างมีประสิทธิภาพ

	รวม
	-  มาตรการ 21  กิจกรรม
-   โครงการ
	-
	-
	-
	

	3. การส่งเสริมบทบาทและการมีส่วนร่วมของภาคประชาชน
	3.1 จัดให้มีและเผยแพร่ข้อมูลข่าวสารในช่องทางที่เป็นการอำนวยความสะดวกแก่ประชาชนได้มีส่วนร่วมตรวจสอบการปฏิบัติราชการตามอำนาจหน้าที่ขององค์กรปกครองส่วนท้องถิ่นได้ทุกขั้นตอน
	3.1.1 จัดให้มีศูนย์ข้อมูลข่าวสารตามกฎหมายว่าด้วยข้อมูลข่าวสารของทางราชการ ประกอบด้วยโครงการ/กิจกรรม/มาตรการ ดังนี้
(1) จัดให้มีศูนย์ข้อมูลข่าวสาร อบต.หน้าถ้ำ ตามกฎหมายว่าด้วยข้อมูลข่าวสารของทางราชการ
วัตถุประสงค์ : เพื่อให้ข้อมูลข่าวสารแก่ประชาชนได้อย่างถูกต้องครบถ้วน
(2) จัดให้มีเจ้าหน้าที่ประชาสัมพันธ์ ณ เคาน์เตอร์ประชาสัมพันธ์ของ อบต.หน้าถ้ำ
วัตถุประสงค์ : เพื่อให้ข้อมูลการให้บริการแก่ประชาชน และรับโทรศัพท์ให้ข้อมูลตลอดเวลาทำการ
(3) จัดให้มีการแสดงข้อมูลการดำเนินงานตามภารกิจของ อบต.หน้าถ้ำ ที่เป็นปัจจุบันทางเว็บไซต์ของ อบต. และสื่ออื่นๆ
วัตถุประสงค์ : เพื่อให้ประชาชนทราบข้อมูลการดำเนินงานตามภารกิจได้อย่างถูกต้องครบถ้วน
วัตถุประสงค์ : เพื่อให้ประชาชนทราบข้อมูลการดำเนินงานตามภารกิจได้อย่างถูกต้องครบถ้วน
(4) จัดทำสื่อประชาสัมพันธ์เผยแพร่บทบาทอำนาจหน้าที่ของ อบต.หน้าถ้ำ
วัตถุประสงค์ : เพื่อให้ประชาชนทราบข้อมูลข่าวสารของ อบต.หน้าถ้ำ
(5) โครงการเสียงไร้สายตำบลหน้าถ้ำ
วัตถุประสงค์ : เพื่อประชาสัมพันธ์ข้อมูลข่าวสารของทางราชการ
3.1.2 มีการเผยแพร่ข้อมูลข่าวสารเกี่ยวกับการบริหารงานบุคคลการบริหารงบประมาณ การเงิน การจัดหาพัสดุ การคำนวณราคากลาง รายงานผลการปฏิบัติงาน เป็นไปตามหลักเกณฑ์ วิธีการที่กฎหมาย ระเบียบ กฎ ข้อบังคับที่กำหนดให้องค์กรปกครองส่วนท้องถิ่นต้องเผยแพร่ให้ประชาชนทราบและตรวจสอบได้ประกอบด้วยโครงการ/กิจกรรม/มาตรการ ดังนี้
(1) ประกาศเผยแพร่แผนการจัดหาพัสดุหรือการจัดซื้อจัดจ้าง ณ บอร์ดประชาสัมพันธ์ และทางเว็บไซต์ของ อบต.หน้าถ้ำ
วัตถุประสงค์ : เพื่อให้ประชาชนทราบและเข้าถึงข้อมูลของแผนการจัดหาพัสดุหรือการจัดซื้อจัดจ้างได้อย่างสะดวกและโดยง่าย
3.1.3 มีประกาศ เผยแพร่ข้อมูลเกี่ยวกับการปฏิบัติราชการที่เป็นประโยชน์กับการมีส่วนร่วมตรวจสอบของประชาชน ประกอบด้วยโครงการ/กิจกรรม/มาตรการ ดังนี้

(1) ประกาศ เผยแพร่ข้อมูลข่าวสารการให้บริการต่างๆ กฎเกณฑ์ ข้อกฎหมาย ข้อบังคับ และสถานที่ให้บริการ
วัตถุประสงค์ : เพื่อให้ประชาชนทราบข้อมูลเกี่ยวกับการปฏิบัติราชการที่เป็นประโยชน์กับการมีส่วนร่วมตรวจสอบ

	3. การส่งเสริมบทบาทและการมีส่วนร่วมของภาคประชาชน
	3.2 การรับฟังความคิดเห็น การรับและตอบสนองเรื่องร้องเรียน/ร้องทุกข์ของประชาชน
	3.2.1 มีกระบวนการรับฟังความคิดเห็นของประชาชนในการดำเนินกิจการตามอำนาจหน้าที่ขององค์กรปกครองส่วนท้องถิ่นโดยเฉพาะการดำเนินกิจการที่จะมีผลกระทบต่อความเป็นอยู่ และสุขอนามัยของประชาชนในท้องถิ่น ประกอบด้วยโครงการ/กิจกรรม/มาตรการ ดังนี้
(1) โครงการจัดทำแผนชุมชนและแผนพัฒนาตำบล
วัตถุประสงค์ : เพื่อร่วมประชุมในการแก้ปัญหาและการดำเนินงานของชุมชนให้มีประสิทธิภาพ

(2) กิจกรรม รายงานผลการตรวจสอบข้อเท็จจริงให้ผู้ร้องเรียน/ร้องทุกข์รับทราบ
วัตถุประสงค์ : เพื่อรับเรื่องร้องเรียน/ร้องทุกข์และแก้ไขปัญหาความเดือดร้อนของประชาชน ให้คำปรึกษาในการแก้ไขปัญหาความเดือดร้อนของประชาชน รับเรื่องปัญหาความต้องการและข้อเสนอแนะของประชาชน ให้บริการประชาชนแบบเบ็ดเสร็จ
3.2.2 มีช่องทางให้ประชาชนในท้องถิ่นสามารถร้องเรียน/ร้องทุกข์ได้โดยสะดวก ประกอบด้วยโครงการ/กิจกรรม/มาตรการ ดังนี้
(1) กำหนดช่องทาง ขั้นตอน กระบวนการจัดการ เรื่องร้องเรียน/ร้องทุกข์ และประกาศให้ประชาชนทราบ
วัตถุประสงค์ : เพื่อให้ประชาชนมีช่องทางการร้องเรียน/ร้องทุกข์ และทราบขั้นตอนและกระบวนการจัดการ เรื่องร้องเรียน/ร้องทุกข์
3.2.3 มีรายงานหรือแจ้งเป็นลายลักษณ์อักษรให้ประชาชนผู้ร้องเรียน/ร้องทุกข์ได้ทราบถึงการได้รับเรื่องระยะเวลา และแจ้งผลการดำเนินการเกี่ยวกับเรื่องร้องเรียน/ร้องทุกข์ ประกอบด้วย โครงการ/กิจกรม/มาตรการ ดังนี้
(1) ดำเนินการแก้ไขปัญหาเรื่องร้องเรียน/ร้องทุกข์ และแจ้งผลการดำเนินการให้ผู้ร้องทราบ ภายใน 15 วัน และแจ้งผลความคืบหน้าระยะทุก 15 วัน
วัตถุประสงค์ : เพื่อให้ประชาชนผู้ร้องได้รับการแก้ไขปัญหาความเดือดร้อนอย่างมีประสิทธิภาพและประสิทธิผล
(2) รายงานสรุปผลการดำเนินการแก้ไขปัญหาเรื่องร้องเรียน/ร้องทุกข์ ให้ผู้บังคับบัญชาทราบ และประกาศให้ประชาชนทราบทางเว็บไซต์ อบต.และสื่อประชาสัมพันธ์อื่น
วัตถุประสงค์ : เพื่อให้ประชาชนทราบรายงานสรุปผลการดำเนินการแก้ไขปัญหาเรื่องร้องเรียน/ร้องทุกข์
(3) จัดให้มีระบบการแจ้งเบาะแสการทุจริต ระบบการคุ้มครองผู้ให้เบาะแสการทุจริต และช่องทางการรับเรื่องร้องเรียนการทุจริต
วัตถุประสงค์ : เพื่อให้การดำเนินการเกี่ยวกับเรื่องร้องเรียนการทุจริตมีประสิทธิภาพและประสิทธิผล

	3.3 การส่งเสริมให้ประชาชน
มีส่วนร่วมบริหาร กิจการขององค์กรปกครองส่วนท้องถิ่น
	3.3.1 ดำเนินการให้ประชาชนมีส่วนร่วมในการจัดทำแผนพัฒนาการจัดทำงบประมาณ  ประกอบด้วยโครงการ/กิจกรรม/มาตรการ ดังนี้
(1) แต่งตั้งประชาชนร่วมเป็นคณะกรรมการสนับสนุนการจัดทำแผนพัฒนาและคณะกรรมการพัฒนาท้องถิ่น เพื่อร่วมกันจัดทำแผนพัฒนาท้องถิ่น
วัตถุประสงค์ : เพื่อให้ประชาชนมีส่วนร่วมในการจัดทำแผนพัฒนาอบต. และมีส่วนร่วมในการแสดงความคิดเห็นการปฏิบัติราชการและดำเนินการตามโครงการ
(2) จัดประชุมประชาคมท้องถิ่นทุกระดับ เพื่อการจัดทำแผนชุมชนและแผนพัฒนานาตำบล
วัตถุประสงค์ : เพื่อสร้างกระบวนการมีส่วนร่วมของประชาชนในการจัดทำแผนพัฒนาท้องถิ่น และใช้แผนพัฒนาท้องถิ่นเป็นกรอบในการจัดทำงบประมาณรายจ่ายประจำปี งบประมาณรายจ่ายเพิ่มเติมและงบประมาณจากเงินสะสม
3.3.2 ดำเนินการให้ประชาชนมีส่วนร่วมในการจัดหาพัสดุประกอบด้วยโครงการ/กิจกรรม/มาตรการ ดังนี้
(1) เปิดโอกาสให้ประชาชนร่วมเป็นผู้สังเกตการณ์ในการจัดหาพัสดุ
วัตถุประสงค์ : เพื่อให้ประชาชนมีส่วนร่วมในการจัดหาพัสดุ
3.3.3 ดำเนินการให้ประชาชนมีส่วนร่วมตรวจสอบ และประเมินผลการปฏิบัติงาน ประกอบด้วยโครงการ/กิจกรรม/มาตรการ ดังนี้
(1) แต่งตั้งประชาชนร่วมเป็นคณะกรรมการติดตามและประเมินผลแผนพัฒนาท้องถิ่น
วัตถุประสงค์ : เพื่อให้ประชาชนมีส่วนร่วมในการติดตามประเมินผลแผนพัฒนาท้องถิ่น ตรวจสอบติดตามประเมินผลโครงการ และมีส่วนร่วมในการแก้ไขโครงการ พร้อมให้ข้อเสนอแนะที่เป็นประโยชน์

	มิติที่ 3
	รวม
	5  มาตรการ  6   กิจกรรม
 2   โครงการ
	220,000
	220,000
	220,000
	

	4. การเสริมสร้างและปรับปรุงกลไกในการตรวจสอบการปฏิบัติราชการขององค์กรปกครองส่วนท้องถิ่น
	4.1 มีการจัดวางระบบและรายงานการควบคุมภายในตามที่คณะกรรมการตรวจเงินแผ่นดินกำหนด
	4.1.1 มีการจัดทำและรายงานการจัดทำระบบควบคุมภายในให้ผู้กำกับดูแล ประกอบด้วยโครงการ/กิจกรรม/มาตรการ ดังนี้
(1) แต่งตั้งคณะกรรมการติดตามประเมินระบบควบคุมภายใน และคณะทำงานติดตามประเมินผลระบบควบคุมภายในของ อบต.หน้าถ้ำ
วัตถุประสงค์ : เพื่อควบคุม กำกับดูแล ชี้แจง แนะนำให้สำนัก/กองดำเนินการควบคุมภายในให้ถูกต้องได้มาตรฐานตามระเบียบคณะกรรมการตรวจเงินแผ่นดิน ว่าด้วยการกำหนดมาตรฐานการควบคุมภายใน พ.ศ. 2544 ข้อ 6
4.1.2 มีการติดตามประเมินระบบควบคุมภายใน โดยดำเนินการให้มีการจัดทำแผนการปรับปรุงควบ
คุมภายในให้ผู้กำกับดูแล ประกอบด้วยโครงการ/กิจกรรม/มาตรการ ดังนี้

(1) แต่งตั้งคณะกรรมการติดตามประเมินระบบควบคุมภายใน  และคณะทำงานติดตามประเมินผลระบบควบคุมภายในระดับกอง
วัตถุประสงค์ : เพื่อควบคุมกำกับดูแล ชี้แจง แนะนำให้ทุกฝ่าย/งานดำเนินการควบคุมภายในให้ถูกต้องได้มาตรฐานการควบคุมภายใน พ.ศ. 2544 ข้อ 6 และนำระบบการควบคุมภายในที่กำหนดไว้นำไปปฏิบัติให้เกิดประสิทธิภาพและประสิทธิผลคุ้มค่าต่อเงินและประโยชน์ที่ประชาชนได้รับ และติดตามประเมินผลการควบคุมภายใน จำทำรายงานการควบคุภายในตามระเบียบที่กำหนด

	4. การเสริมสร้างและปรับปรุงกลไกในการตรวจสอบการปฏิบัติราชการขององค์กรปกครองส่วนท้องถิ่น
	4.2 การสนับสนุนให้ภาคประชาชนมีส่วนร่วมตรวจสอบการปฏิบัติหรือการบริหารราชการ ตามช่องทางที่สามารถดำเนินการได้
	4.2.1 ส่งเสริมให้ประชาชนมีส่วนร่วมตรวจสอบ กำกับดูแลการบริหารงานบุคคลเกี่ยวกับการบรรจุ แต่งตั้ง โอน ย้าย ข้าราชการ พนักงาน ลูกจ้าง ประกอบด้วยโครงการ/กิจกรรม/มาตรการ ดังนี้
(1)เปิดเผยข้อมูลข่าวสารแผนอัตรากำลังและแผนพัฒนาบุคลากร ณ  บอร์ดประชาสัมพันธ์ และทางเว็บไซต์ อบต.
วัตถุประสงค์ : เพื่อให้ประชาชนได้รับทราบและมีส่วนร่วมในการตรวจสอบกำกับดูแลการบริหารงานบุคคล
4.2.2 ส่งเสริมให้ประชาชนมีส่วนร่วมตรวจสอบ กำกับ ดูแลการบริหารงานงบประมาณ การรับ – จ่ายเงิน การหาประโยชน์จากทรัพย์สินของทางราชการ ประกอบด้วยโครงการ/กิจกรรม/มาตรการ ดังนี้
(1) จัดให้ประชาชนร่วมสังเกตการณ์ในการบริหารงานงบประมาณ
วัตถุประสงค์ : เพื่อให้ประชาชนมีส่วนร่วมในการตรวจสอบ กำกับ ดูแลการบริหารงานงบประมาณ การรับ – จ่ายเงิน การหาประโยชน์จากทรัพย์สินของทางราชการ
(2) จัดให้มี/เผยแพร่รายละเอียดข้อมูลการดำเนินโครงการและการใช้งบประมาณให้ประชาชนในท้องถิ่นได้ทราบล่วงหน้าและแก่ผู้ที่ร้องขอหรือขอดู
วัตถุประสงค์ : เพื่อให้ประชาชนทราบรายละเอียดข้อมูลการดำเนินโครงการและการใช้งบประมาณ
4.2.3 ส่งเสริมให้ประชาชนมีส่วนร่วมตรวจสอบ กำกับ ดูแลการจัดหาพัสดุ ภายใต้ระเบียบข้อบังคับของกฎหมาย ประกอบด้วยโครงการ/กิจกรรม/มาตรการ ดังนี้
(1) จัดอบรมให้ความรู้เกี่ยวกับการจัดหาพัสดุให้แก่ประชาชนที่เข้าร่วมสังเกตการณ์ในการจัดหาพัสดุ
วัตถุประสงค์ : เพื่อให้ประชาชนที่เข้าร่วมสังเกตการณ์ในการจัดหาพัสดุมีความรู้ความเข้าใจเกี่ยวกับการจัดหาพัสดุ
(2) ประกาศรายงานผลการดำเนินโครงการทุกขั้นตอนให้ประชาชนทราบและตามช่องทางที่ประชาชนเข้าถึงข้อมูลได้สะดวก
วัตถุประสงค์ : เพื่อให้ประชาชนมีส่วนร่วมในการตรวจสอบ กำกับดูแลกาจัดหาพัสดุ

	-
-

-

-

-
	-
-
-

-

-
	-
-
-
-
-
	

	4. การเสริมสร้างและปรับปรุงกลไกในการตรวจสอบการปฏิบัติราชการขององค์กรปกครองส่วนท้องถิ่น
	4.3 การส่งเสริมบทบาทการตรวจสอบของสภาท้องถิ่น
	4.3.1 ส่งเสริมและพัฒนาศักยภาพสมาชิกสภาท้องถิ่นให้มีความรู้ ความเข้าใจในการปฏิบัติหน้าที่ให้เป็นไปตามกฎหมายระเบียบที่กำหนดไว้ ประกอบด้วยโครงการ/กิจกรรม/มาตรการ  ดังนี้
(1) โครงการส่งเสริมคุณธรรม จริยธรรม สำหรับข้าราชการประจำและข้าราชการการเมือง
วัตถุประสงค์ : เพื่อส่งเสริมบทบาทสำคัญในการปฏิบัติงานตามหลักคุณธรรมและจริยธรรม เพื่อเป็นแนวทางในการปฏิบัติงาน
4.3.2 ส่งเสริมให้สมาชิกสภา อบต.มีบทบาทในการตรวจสอบการปฏิบัติงานของฝ่ายบริหารตามกระบวนการ และวิธีการที่กฎหมาย ระเบียบที่เกี่ยวข้องได้กำหนดไว้ โดยไม่ฝักใฝ่ฝ่ายใดประกอบด้วยโครงการ/กิจกรรม/มาตรการ ดังนี้
(1) จัดทำแฟ้มรวบรวมกฎหมาย ระเบียบ ที่เกี่ยวกับการบริหารองค์กรปกครองส่วนท้องถิ่นให้แก่สมาชิกสภา อบต.
วัตถุประสงค์ : เพื่อส่งเสริมให้สมาชิกสภา อบต. มีความรู้ความเข้าใจกฎหมาย ระเบียบที่เกี่ยวข้อง

	4.การเสริมสร้างและปรับปรุงกลไกในการตรวจสอบการปฏิบัติราชการขององค์กรปกครองส่วนท้องถิ่น
	4.4 เสริมพลังการมีส่วนร่วมของชุมชน (Community) และบูรณาการทุกภาคส่วนเพื่อต่อต้านการ ทุจริต
	4.4.1 ส่งเสริมให้มีการดำเนินการเฝ้าระวังการทุจริต ประกอบด้วยโครงการ/กิจกรรม/มาตรการ ดังนี้
(1) เผยแพร่หลักการ แนวความคิด ที่เกี่ยวกับการต่อต้านการทุจริตทางสื่อประชาสัมพันธ์ต่างๆของ อบต.
วัตถุประสงค์ : เพื่อให้ประชาชนทราบหลักการ แนวความคิด ที่เกี่ยวกับการต่อต้านการทุจริต และเฝ้าระวังการทุจริต
4.4.2 บูรณาการทุกภาคส่วนเพื่อต่อต้านการทุจริต ประกอบด้วย โครงการ/กิจกรรม/มาตรการ ดังนี้
(1) พัฒนาความร่วมมือกับทุกภาคส่วนทั้งภาครัฐ ภาคธุรกิจเอกชน ภาคประชาสังคมเพื่อต่อต้านการทุจริต
วัตถุประสงค์ : เพื่อให้บูรณาการทุกภาคส่วนเพื่อต่อต้านการทุจริต

	มิติที่ 4
	รวม
	6  มาตรการ  4  กิจกรรม
1   โครงการ

แผนปฏิบัติการป้องกันการทุจริต (พ.ศ. 2562 – 2564) องค์การบริหารส่วนตำบลหน้าถ้ำ ๓

